NƐGƐBƆ
1. BARO: NƐGƐBƆ
Fɔlɔfɔlɔ numuw tun bɛ nɛgɛ bɔ dugukolo jukɔrɔ cogo di? Numucɛ tun bɛ taga kongokolo kɔnɔ ka yaala ka yɔrɔw flɛ flɛ. A bɛ se yɔrɔ dɔ la, a bɛ nɛgɛ kasa mɛn. A bɛ nɛgɛ tamasiyɛn ye kulu kan i n’a fɔ sisi finman. A bɛ nɛgɛ nyanyini kasɔrɔ ka numu tɔw wele k’o dinga sogin. O bɛ dinga sogin fɔ ka taga se nɛgɛ ma. O bɛ nɛgɛ saman k’a bɔ dugukolo jukɔrɔ. Ni nɛgɛ bɔ la kɛnɛma, kabakuru ni cɛncɛn ni bɔgɔ nyagaminin b’a la. Nɛgɛfin ni nɛgɛwulen, o bɛɛ nyagaminin bɛ ɲɔgɔn na. Fɛn dɔ tun b’o bolo min tɔgɔ ko fan walima gban, o bɛ tasuma mɛnɛ o kɔnɔ ka nɛgɛ jeni o kɔnɔ k’a lagbɛ ni min ka nyi. Min ma nyi, o bɛ o bɛɛ lɔn o yɔrɔ la. O kɔ, o bɛ nɛgɛ ɲumanw ta ka nan so ka o ya numuya baara kɛ n’o ye.
O bɛ nɛgɛ juguw ani nɛgɛbo fili o yɔrɔ la yen, numudenw b’o ta ka numuya dege.
Numuw tun bɛ fɛn caman ladinɛ. Hali bi, o bɛ dabaw ni jendenw ni besew ni muruw ni marfa kisɛw ladinɛ. O bɛ tanba ni wɔlɔsɔ fana ladinɛ.
3. EXERCISE
3.1. NYININGALI NINUGU JAABI
-
Numu bɛ baara jumɛn kɛ ?
-
Numuw b’a lɔn cogo di ko nɛgɛ bɛ dugu jukɔrɔ ?
-
Gundo bɛ nɛgɛ nyinin na wa walima bɛɛ bɛ se ka nɛgɛbɔ kɛ ?
-
Numuw bɛ tasuma mɛnɛ fen min kɔnɔ ka nɛgɛw woloman, a tɔgɔ ye di ?
-
Sisan numuw bɛ nɛgɛ nyinin ten wa ?
-
Numudenw bɛ numuya dege ni mun ye ?
-
Numuw bɛ mun ladinɛ?
-
Ile nyana, numuya ka gbɛlɛn walima a ka nɔgɔ (Muna) ?
-
Bɛɛ be se ka numuya kɛ wa ?
-
Ile dege la ka fen dɔ ladinɛ numuw fɛ wa ?
-
Numuya bɛ kɛ faragbɛjamananw la wa?
Jabiliw
-
Numu bɛ nɛgɛ bɔ dugukolo, ani a bɛ fɛn caaman ladinɛ ni nɛgɛ ye. numu bɛ nɛge baara.
-
A bɛ nɛgɛ kasa mɛn.
-
in na fɔ tobili kɛ, walima mobili lalaga, ani informatique. Gundo bɛ ni numuw ye, nga bɛɛ be se ka kalan kɛ ka gundo lɔn, ka numu kɛ.
-
fan waliman gban
-
Dɔɔni dorɔn.
-
O bɛ numuya dege ni nɛgɛ juguw, ani nɛgɛbo ye.
-
Numuw bɛ besew ni muruw, ni marfa kisew, ni tanba, ni wɔlɔsɔ, ani fɛn caama wɛrɛ ladinɛ.
-
Numuya ka gbɛlɛ, sabu numucɛw bɛ baara kɛ kogugu. nɛgɛ baara ma nɔgɔ. fanga baara le.
-
Bɛɛ te se ka numuya kɛ. Nga, bɛɛ be se k’a kalan. .
bam_Latn dyu_Latn bam_Latn bam_Latn bam_Latn eng_Latn dyu_Latn unk bam_Latn unk bam_Latn unk bam_Latn unk bam_Latn unk bam_Latn unk bam_Latn unk dyu_Latn unk bam_Latn unk dyu_Latn unk bam_Latn unk bam_Latn dyu_Latn unk bam_Latn unk dyu_Latn unk bam_Latn unk bam_Latn unk dyu_Latn unk bam_Latn unk bam_Latn unk bam_Latn unk bam_Latn